สวัสดีค่ะ ดิฉันมีปจด.วันแรกล่าสุด28กค.62(ปกติเป็นคนที่มีปจด.ตรงคือมีทุกๆ28วันและไม่เคยปวดท้องปจด.) หลังจากนั้นก็มีอะไรกับสามีแค่ครั้งเดียวคือวันที่11สค.ที่ผ่านมา และคุมกำเนินโดยการกินยาคุมฉุกเฉิน พอครบกำหนดปจด.มาก็ไม่มาสักที ดิฉันมั่นใจว่าไม่มีทางท้องแน่นอน เพราะกินยาคุมฉฉ.ไป คิดไปเองว่าปจด.อาจจะเคลื่อนก็ได้ พอมาวันที่6กันยาที่ผ่านมา ดิฉันมีอาการปวดท้องน้อยมากปวดจนมือเท้าเย็น ศึกษาข้อมูลทางกูเกิลมา อาการนี้คือ 1.อาจจะตั้งครรภ์ 2.อาจจะมีซีสในรังไข่หรือมดลูก ดิฉันเลยซื้อที่ตรวจครรภ์มาพบว่าขึ้น2ขีด งงมากๆค่ะ วันต่อมาดิฉันเลยไปรพ.เพื่อตรวจให้แน่ใจแต่u/sทางหน้าท้องไม่พบถุงตั้งครรภ์ คุณเลยu/sทางช่องคลอดก็ไม่พบถุงตั้งครรภ์ แต่ดันพบถุงน้ำในรังไข่ขนาดประมาณ2cm. ดิฉันเลยขอตรวจเลือดดูผลhcg ปรากฏว่าผลhcg=2300 ดิฉันอยากถามคุณว่า? 1.ตั้งครรภ์6สัปดาห์ควรพบถุงตั้งครรภ์แล้วหรือยังคะ 2.ดิฉันมีความเสี่ยงที่จะตั้งครรภ์นอกมดลูกหรือท้องลมไหมคะ 3.ถุงน้ำในรังไข่ที่พบอาจจะเป็นถุงตั้งครรภ์แล้วไม่พบตัวอ่อนได้หรือไม่คะ ปล.ดิฉันไม่มีอาการแพ้ท้องอะไรเลยนะคะ มีแต่อาการปวดท้องหน่วงๆและปวดช่องคลอดหน่วงๆค่ะ ขอบค่ะ
สวัสดีค่ะ การอัลตราซาวด์ดูทารกในครรภ์ที่ 6 สัปดาห์อาจพบ ตัวอ่อนทารก ขนาดประมาณ 1/6 ถึง 1/4 นิ้ว อาจเริ่มเห็นการเต้นของหัวใจของตัวอ่อนทารกได้ แต่ในบางรายก็อาจจะยังไม่พบได้ ต้องทำการยืนยันอัลตราซาวน์เมื่ออายุครรภ์มากขึ้น ร่วมกับตรวจระดับฮอร์โมน hcg จากในเลือดและในปัสสาวะประกอบกันด้วยค่ะแนะนำกลับไปติดตามอาการตามแพทย์นัดเพื่อประเมินว่าเมื่ออายุครรภ์มากขึ้น น่าจะเห็นตัวอ่อนได้ชัดขึ้น ตัวอ่อนนั้นอยู่ที่ใด ใช่ในมดลูกหรือไม่ หรือถ้าไม่พบตัวอ่อน แต่มีค่า hcg ที่สูงผิดปกติ อาจมีสาเหตุอื่นๆเช่นถุงน้ำในรังไข่บางชนิดที่สร้างฮอร์โมนหรือเป็นท้องลม หรือท้องหลอก (blighted ovum) ซึ่งโดยปกติ ก็จะเกิดการแท้งตามมาในที่สุดค่ะ